— Ҡиәмәт көнөңдә ғәмәл дәфтәрҙәрен ҡулына алған ҡайһы бер кешеләр: «Йә Раббы, ҡайҙа һуң, минең уҡыған намаҙҙарым, тотҡан ураҙаларым, биргән саҙаҡаларым? Уларҙың сауаптары яҙылмаған бит», — тиәсәктәр. Шул ваҡытта Аллаһ Тәғәлә уларға шундай яуап бирәсәк: «Һеҙ ҡылған бөтә яҡшы һәм игелекле эш-ғәмәлдәр дәфтәрҙәренә яҙыла барҙы. Ләкин һеҙ уларҙы һаҡлай алманығыҙ, ғәйбәт һөйләнегеҙ һәм һеҙҙең сауаптарығыҙ ғәйбәтегеҙгә дусар булған кешеләргә күсте. Һеҙ ғәйбәт иткән ҡәрҙәштәрегеҙҙең ғәмәл дәфтәрҙәрен барып ҡарағыҙ, сауаптарығыҙҙы шунда табырһығыҙ».